**Litva plná zážitkov**  
  
 My, žiaci 7.A, sme spolu s pani učiteľkou Kočanovou a Brečkovou navštívili v rámci projektu Erasmus + nádhernú krajinu, Litvu.

Veľmi sme sa tešili už len preto, že niektorí z nás ešte neleteli na lietadle. Leteli sme z Viedne priamo do hlavného mesta Litvy - Vilniusu. Tam sme boli jeden deň a potom sme prišli do mesta Kėdainiai, kde sídlila škola, s ktorou máme partnerstvo.  
 Prvý deň nás v škole pekne privítali. Predstavili nám školu, pripravili si pre nás kultúrny program a pozdravili nás aj policajti, ktorí nám dali reflexné kľúčenky a perá.   
 V utorok sme išli do mesta Kaunas, ktoré je známe svojou históriou a architektúrou. Neskôr sme si zahrali aj bowling.   
 V stredu sme navštívili Kopec krížov, na ktorom je ich osadených viac ako 50 000 a neskôr sme sa presunuli do Múzea čokolády, kde sme si aj urobili vlastné maškrty.   
 V štvrtok sme sa učili tancovať a mali sme aj lekciu hudby. Vyskúšali sme si, aké je to mať hodinu z 3D okuliarmi a učili sme sa hrať Lacrosse.   
 Posledný deň sme išli na obhliadku stredovekého hradu a hlavného mesta Litvy.  
 Tento týždeň sme si náramne užili a ďakujeme našim pani učiteľkám a všetkým, čo tam s nami boli a starali sa o nás.

Karin Cariková Mišľanová (7.A)